Casa Județeană de Pensii Sălaj (CJP Sălaj) a primit 108 bilete de tratament pentru seria 7 în următoarele stațiuni: 1 Mai, Bizușa, Buziaș, Covasna, Geoagiu, Moneasa, Mangalia, Neptun, Ocna Șugatag, Sovata, Techerghiol și Turda, începând din data de 25.04. până în 28.05. Biletele se pot ridica de la sediul instituției începând din 8.05. până în data de 14.05., de luni până joi între orele 8-14, iar vineri între orele 8-13. Redistribuirea biletelor de tratament pentru seria 7, alocate și neridicate, în funcție de punctajul obținut în urma depunerii cererii, se face în perioada 15.05. – 24.05. Biletele de tratament se eliberează personal titularului sau unei alte persoane desemnate de către titular prin procură autentificată, din care să rezulte că mandatarul este împuternicit să ridice biletul de tratament balnear. Beneficiarii, la eliberarea biletelor de tratament, trebuie să prezinte actul de identitate în original, cuponul pentru plata pensiei aferent lunii aprilie 2024, copie și original, sau adeverința eliberată de către angajator cu câștigul brut aferent lunii anterioare eliberării biletului, precum și biletul de trimitere formular cu regim special eliberat de către medicul de familie sau medicul de specialitate, copie și original. De asemenea, pe biletul de trimitere de la medicul de familie sau de la medicul de specialitate, este necesară specificarea stațiunii în care se recomandă tratamentul balnear. Sejurul este asigurat printr-un bilet de tratament de 16 zile, fiind incluse cazarea cu trei mese pe zi, dar și tratamentul pentru 12 zile. Pentru anul acesta, până în prezent, au fost depuse 2001 de cereri privind acordarea de bilete de tratament. Persoanele care sunt interesate pot obține relații suplimentare la numerele de telefon 0260622990 și 0799902699, la compartimentul bilete de tratament